ନୂଆଦିଲ୍ଲୀ ୩୦।୦୫ଃ ପୂର୍ବ ଲଦାଖରେ ବାସ୍ତବ ନିୟନ୍ତ୍ରଣ ରେଖା(LAC)ରେ ଉତ୍ତେଜନା ମଧ୍ୟରେ ଭାରତୀୟ ନୌସେନାର ଏକ ଟିମ୍ ପାଙ୍ଗଙ୍ଗ୍ ପହଞ୍ଚିଛନ୍ତି। ସୂତ୍ର ମୁତାବକ, ଭାରତୀୟ ନୌସେନାର ଚାରି ସଦସ୍ୟଙ୍କ ଏକ ଦଳ ଦିଲ୍ଲୀରୁ ଲଦାଖ ଯାଇଛନ୍ତି। ପ୍ରାୟ ଏକ ସପ୍ତାହ ପୂର୍ବରୁ ଏହି ଦଳ ପୂର୍ବ ଲଦାଖ ଯାଇଛନ୍ତି ଏବଂ ସେଠାରେ ଏବେ ଅଛନ୍ତି।
ସୂତ୍ର ମୁତାବକ, ଭାରତୀୟ ନୌସେନାର ଏକ ଟିମ୍ ସେଠାରେ ବୋଟ୍ ହ୍ୟାଣ୍ଡଲିଂ ଓ ମେଣ୍ଟନାନ୍ସ ପାଇଁ ଯାଇଛନ୍ତି। ପାଙ୍ଗଙ୍ଗ୍ ସୋ ଅଞ୍ଚଳରେ ଭାରତୀୟ ନୌସେନାର ଆର୍ମି ମୁତୟନ ଅଛନ୍ତି ଓ ଆର୍ମିର ଟିମ୍ ପାଙ୍ଗଙ୍ଗ୍ ହ୍ରଦରେ ବୋଟ୍ ଜରିଆରେ ପାଟ୍ରୋଲିଂ କରୁଛନ୍ତି। ଚଳିତ ମାସର ପ୍ରାରମ୍ଭରେ ଯେବେ ଏଲଏସିରେ ଉତ୍ତେଜନା ବଢିଲା ଚୀନ ପାଙ୍ଗଙ୍ଗ୍ ହ୍ରଦରେ ନିଜର ପାଟ୍ରୋଲିଂ ବୋଟ୍ ସଂଖ୍ୟା ବଢାଇ ଦେଇଛି। ଭାରତ ପକ୍ଷରୁ ମଧ୍ୟ ସେମିତି ସୈନିକ ମୁତୟନ କରିବା ସହିତ ପାଟ୍ରୋଲିଂ ଜୋରଦାର କରାଯାଉଛି, ଯେମିତି ଚୀନ ପକ୍ଷରୁ କରାଯାଉଛି।
ସୂତ୍ର ମୁତାବକ, ଚୀନ କିଛି ଦିନ ପୂର୍ବେ ସେଠାରେ ଦୁଇ ଗୁଣ ଅଧିକ ବୋଟ୍କୁ ପାଟ୍ରୋଲିଂ ଲାଗି ମୁତୟନ କରିଛି। ଏହା ସହିତ ଆକ୍ରମଣାତ୍ମକ ଭାବେ ପାଟ୍ରୋଲିଂ ଆରମ୍ଭ କରି ଦେଇଛି। ପାଙ୍ଗଙ୍ଗ ହ୍ରଦର ପଶ୍ଚିମ ଅଂଶ ଯାହା ପ୍ରାୟ ୪୫ କିଲୋମିଟର ପର୍ଯ୍ୟନ୍ତ ବ୍ୟାପିଛି। ଏହା ଭାରତର ନିୟନ୍ତ୍ରଣରେ ରହିଛି। ସମୁଦ୍ର ପୃଷ୍ଠରୁ ୧୪୦୦୦ ଫୁଟ୍ ଉଚ୍ଚରେ ସ୍ଥିତ ପେଙ୍ଗୟଙ୍ଗ ସ ହ୍ରଦର ଲମ୍ବ ୧୩୫ କିମି। ଏହାର ଦୁଇ ତୃତୀୟାଂଶ ଅଂଶ ଚୀନ ନିୟନ୍ତ୍ରଣରେ ରହିଛି।
ପାଙ୍ଗଙ୍ଗ ଆରମ୍ଭରୁ ହିଁ ଭାରତ ଓ ଚୀନ ସୈନିକଙ୍କ ସଂଘର୍ଷର କେନ୍ଦ୍ରସ୍ଥଳ ରହିଛି। ଏଠାରେ ଏବେ ଚୀନ ନିଜର ସାମରିକ ଶକ୍ତି ବଳରେ ନାଲି ଆଖି ଦେଖାଇବାକୁ ଚେଷ୍ଟା କରିଥିଲେ ମଧ୍ୟ ଭାରତ ଉଚିତ୍ ଜବାବ ଦେଇଛି। ଫଳରେ ଚୀନ ନିଜର ଯୋଜନାରେ ବିଫଳ ହେଉଛି।
